Ir-Regolament tal-Kummissjoni (KE) Nru 180/94
tat-28 ta' Jannar 1994
li jemenda r-Regolament (KEE) Nru 1756/93 li jiffissa l-każijiet operattivi għar-rati ta' konverżjoni agrikoli applikabbli għall-ħalib u prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3813/92 tat-28 ta' Diċembru 1992 dwar l-unità ta' kontijiet u r-rati ta' konverżjoni li għandhom jiġu applikati għall-għanijiet tal-politika komuni agrikola [1], u b'mod partikolari l-Artikolu 6(2) tiegħu,
Billi r-Regolament tal-Kummissjoni (KEE) Nru 1756/93 [2], kif emendat bir-Regolament (KE) Nru 114/93 [3], ifittex li jiffissa b'mod preċiż ir-rata ta' konverżjoni agrikola li għandha tiġi applikata fir-rigward ta' l-ammonti kollha ffissati f'ecus fis-settur tal-ħalib u prodotti tal-ħalib; Billi, żieda għandha hekk issir ma' l-imsemmi Regolament ħalli tispeċifika l-każ operattiv għall-ammonti li għalihom jirreferi l-Artikolu 1(3) tar-Regolament tal-Kummissjoni (KEE) Nru 3582/93 tal-21 ta' Diċembru 1993 dwar regoli dettaljati għall-applikazzjoni tar-Regolament tal-Kunsill (KEE) Nru 2072/92 dwar il-promozzjoni ta' konsum fil-Komunità u t-tkabbir fis-suq tal-ħalib u tal-prodotti tal-ħalib [4];
Billi l-miżuri li għalihom jipprovdi dan ir-Regolament jaqblu ma' l-opinjoni tal-Kumitat ta' tmexxija għall-Halib u Prodotti tal-Halib,
ADOTTAT DAN IR-REGOLAMENT:
Artikolu 1
Il-punt li ġej huwa miżjud ma' l-Anness li jinsab mar-Regolament (KEE) Nru 1756/93:
"Regolament | Ammonti konċernati | Rata ta' konverżjoni agrikola li għandha tiġi applikata |
14.(KE) Nru 3582/93 | Ammont tal-limitu u ammont totali ta' l-ispejjeż tat-tħaddim li għalihom jirreferi l-Artikolu 1(3); il-prezz li għalih jirreferi l-Artikolu 4(3)(d) | Rata ta' konverżjoni agrikola applikabbli għall-aħħar jum għas-sottomissjoni tal-proposti li għalihom jirreferi l-Artikolu 3" |
Artikolu 2
Dan ir-Regolament għandu jidħol fis-seħħ fis-seba' jum li jiġi wara l-pubblikazzjoni tiegħu fil-Gurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-28 ta' Jannar 1994.